M.Da'ribaev a'debiyat maydanına poeziyalıq shıg'armaları menen keldi. Shayırdın' turmıstan alg'an jeke lirikalıq sezimin beriwshi ""Qızıl a'sker"", ""Paxta ek"", ""Kolxozshılar iske shıq"", ""Hosh bol, joldas Xojamet"" da'slepki qosıqları ele tıyanaqlı ha'm ko'rkem formalarda tolıq qa'liplespese de qaraqalpaq a'debiyatına ja'ne bir shayırdın' kelgenligin da'lilledi. M.Da'ribaevtın' do'retiwshiligindegi baslı tema – xalqımızdın' turmısında, sanasında, sonday-aq ta'biyatındag'ı o'zgerisleri menen janalıqları boldı. Sonın' biri – miynet teması. Miynet qaraqalpaq xalqının' o'mirdi jan'adan qurıwdag'ı ha'm gu'llendiriwdegi tiykarg'ı quralı sıpatında jırlandı. M.Da'ribaevtın' lirikalıq qaharmanının' o'mir mazmunı, ar-namısı, adamgershiligi retinde miynettin' qabıllanıwı sol da'wir talabınan kelip shıqtı. Shayırdın' ""Ayımjamal"" poeması onın' liro-epikalıq janrdag'ı da'slepki adımı boldı. Poema tolıq tu'rinde 1937 jılı ""Qosıqlar"" toplamında basıldı. ""Ayımjamal"" poemasında adam ha'm ja'miyet arasındag'ı qarım-qatnas ma'selesi mashqala etip qoyıldı. Usı mashqalanın' negizinde jan'a adam psixologiyasın, minez-qulqın ashıp ko'rsetedi. Shıg'armanın' qaharmanı Ayımjamal A'wezmuratqa qalın' malsız o'z ıqtıyarı menen qosıladı. Jan'a tu'sinikte, isenim ha'm biri-birin sıylaw printsipinde qurılgan shan'araq shadlı turmısta jasaydı. Bir ku'ni Ayımjamal kolxoz malın talan-taraj etip ju'rgen dushpan bar ekenligin sezedi. Ol kolxoz ag'zası Qalnazar ekenligin da'lillep, a'shkara etedi. Kolxozdan quwılg'an Qalnazar bay kek tutıp, Ayımjamalg'a pıshaq uradı. A'wezmurat Qalnazar baydı tutıp, hu'kimetke tapsıradı. Poema ayırım kemshiliklerine (kompoziyiyalıq pıtıran'qılıq) qaramastan sol waqıttag'ı qaraqalpaq poeziyasının' sapalı o'sip baratırg'anlıg'ın ko'rsetiwshi shıg'armalardın' biri boldı. Hayal-qızlardın' oyanıwı, jan'a du'zimnin' ha'r ta'repleme bekkemleniwine olardın' sanalı qatnası poema syujetinin' orayında turdı. Biraq usı temanı ashıwda shayır tariyxıy ko'zqarasta keledi. Tariyxıy bag'dar beredi. Onın' elesinde ba'rhama eki zamannın' su'wreti sa'wlelenedi. Eki o'mir qatar su'wretlenip, jan'a turmıstın' ayrıqshalıgı ko'rkem obrazlar, konfliktler, ta'biyat ko'rinisleri menen belgilenedi.

X.Axmetov – gu'resshen' jalınlı shayır. Onın' barlıq do'retiwshiliginin' bastan aqırına shekem gu'res ideyası su'wretlengen. Siyasiy lirika – shayırdın' tiykargı janrı boldı. Publitsistikalıq, agitatsiyalıq shaqırıq, qosıqlardın' tastıyıqlawshı xarakteri, jedelli ritm, oratorlıq intonatsiya, qısqa qatarı onın' shıgarmalarının baslı belgisi boldı.

Jakarta (indo. Jakarta, Shablon:Lang-jv) (Jayakarta) — İndoneziyanın' paytaxtı ha'm-de en' iri qalası. Yava atawının' arqa-batıs jag'asında Shilivung da'ryasının' Yava ten'izine quyar jerınde jaylasqan.

Onın' poeziyasının' en' sıpatlı ta'repi sonda, ol basqa saray jırawları sıyaqlı xannın' siyasatın maqtaw jolınan barmaydı. Xan bolıwına da qaramastan onın' kemshiliklerin ju'zine aytadı. Bul onın' haqıyqıy xalıqshıl jıraw bolg'anlıg'ınan derek beredi.